open-index/open-wikipedia-markdown huggingface dataset:
Kiina talviolympialaisissa 2010

**[[Kiina]]** osallistui **[[Talviolympialaiset 2010|Vancouverin talviolympialaisiin 2010]]** 95 urheilijan joukkueella. Maa saavutti urheilulajeissa yksitoista mitalia, joista viisi oli kultaista, kaksi hopeista ja neljä pronssista.

## Mitalistit
### Kultaa
* Shen Xue ja Zhao Hongbo — taitoluistelu, pariluistelu
* Wang Meng — kaukalopikaluistelu, naisten 500 m
* Zhou Yang — kaukalopikaluistelu, naisten 1 500 m
* Sun Linlin, Wang Meng, Zhang Hui ja Zhou Yang — kaukalopikaluistelu, naisten joukkuekilpailu 3 000 m
* Wang Meng — kaukalopikaluistelu, naisten 1 000 m

### Hopeaa
* Pang Qing ja Tong Jian — taitoluistelu, pariluistelu
* Li Nina — freestylehiihto, naisten hypyt

### Pronssia
* Wang Beixing — pikaluistelu, naisten 500 m
* Guo Xinxin — freestylehiihto, naisten hypyt
* Liu Zhongqing — freestylehiihto, miesten hypyt
* Wang Bingyu, Liu Yin, Yue Qingshuang, Zhou Yan ja Liu Jinli — curling, naisten turnaus

## Lähteet

* Sports-reference.com - China at the 2010 Vancouver Winter Games
Orsan kirkko

**Orsan kirkko** () on Ruotsissa Orsan kunnassa sijaitseva kirkkorakennus. Paikalla on luultavasti sijainnut aikaisemmin puinen sauvakirkko. 1200-luvulla paikalle rakennettiin kivikirkko, josta on edelleen jäljellä osia nykyisen kirkon koilliskulmassa. Kirkkoa on laajennettu ja korjattu useita kertoja. Uudet tanskalaiset urut asennettiin paikalleen vuonna 1979 restauroinnin yhteydessä, mutta vanhat vuodelta 1913 peräisin olevat vanhat urut ovat edelleen lehterillä.

## Lähteet

## Aiheesta muualla

* Bebyggelseregistret: Orsa kyrka
Julija Ivanova

**Julija Anаtoljevnа Ivаnovа** (, s. 9. syyskuuta 1985 Sosnogorsk) on venäläinen uransa lopettanut maastohiihtäjä.

Ivanova teki debyyttinsä maailmancupissa Sveitsin Bernissä 4. joulukuuta 2004 vapaan hiihtotavan sprintissä. Hän sijoittui kilpailussa 41:nneksi. Ensimmäisen kerran hän pääsi pisteille Oberstdorfissa perinteisen hiihtotavan sprintissä 22. tammikuuta sijoittuen 20:nneksi. Ivanovan paras sijoitus maailmancupista on toinen, jonka hän on saavuttanut kahdesti. Lahden sekä Tukholman perinteisen hiihtotavan sprinteistä kaudella 2011–2012.

Ivanova on ollut MM-kilpailuissa kaksi kertaa. Oslossa 2011 hän oli yhdistelmäkilpailun 27:s ja parisprintin kymmenes. Val di Fiemmessä 2013 hän oli sprintin 18:s, yhdistelmäkilpailun 11:s ja 30 kilometrin 15:s. Viestissä hän oli mukana Venäjän pronssia voittaneessa joukkueessa. Sotšin olympialaisissa 2014 hän oli viestissä ja parisprintissä kuudes, 10 kilometrillä 17:s ja 30 kilometrillä 30:s.

Kansainvälinen hiihtoliitto FIS määräsi Ivanovan väliaikaiseen kilpailukieltoon joulukuussa 2016. Tällöin julkistetun McLarenin raportin mukaan hän oli käyttänyt Sotšin talviolympialaisten 2014 aikaan dopingia, mutta isäntämaan kisajärjestäjät olisivat vaihtaneet hänen näytteensä puhtaaseen.

## Lähteet
Kiina talviolympialaisissa 2002

**[[Kiina]]** osallistui **[[Talviolympialaiset 2002|Salt Lake Cityn talviolympialaisiin 2002]]** 66 urheilijan joukkueella. Maa saavutti urheilulajeissa kahdeksan mitalia, joista kaksi oli kultaista, kaksi hopeista ja neljä pronssista.

## Mitalistit
### Kultaa
* Yang Yang (A) — kaukalopikaluistelu, naisten 500 m
* Yang Yang (A) — kaukalopikaluistelu, naisten 1 000 m

### Hopeaa
* Li Jiajun — kaukalopikaluistelu, miesten 1 500 m
* Yang Yang (A), Yang Yang (S), Wang Chunlu ja Sun Dandan — kaukalopikaluistelu, naisten 3000 metrin viesti

### Pronssia
* Shen Xue ja Zhao Hongbo — taitoluistelu, pariluistelu
* Yang Yang (S) — kaukalopikaluistelu, naisten 1 000 m
* Wang Chunlu — kaukalopikaluistelu, naisten 500 m
* Li Jiajun, An Yulong, Li Ye, Feng Kai, Guo Wei — kaukalopikaluistelu, miesten 5000 metrin viesti

## Lähteet

* Sports-reference.com - China at the 2002 Salt Lake City Winter Games
Mathew Baker

**Mathew Baker** (1530–1613) on laivasuunnittelija, joka uudisti Englannin laivastoa 1500-luvulla ja ensimmäisenä alkoi laatia piirustuksia laivojen rakennusohjeiksi.

Ensimmäisellä virallisella laivanrakennusmestareiden listalla vuonna 1537 Henrik VIII:n Englannissa mainitaan John Smyth, Robert Holborn, Richard Bull ja James Baker. James Baker vastasi monista Henrikin laivoston laivijen rakentamisesta. Baker suunnitteli tykkien asennukset laivojen alemmille kansille ylempien sijasta, mistä ajatuksesta on kunnia annettu kuninkaalle.

Isänsä Jamesin oppipoikana  ja telakkaympäristössä kasvaneena Mathew perehtyi laivanrakennukseen ja kirjattiin mestareiden listaan 1572. Kun John Hawkins uudisti laivaston hallintoa kehittämällä laivanrakennuksen työmenetelmiä, Mathew Bakeristä tuli ehkä Tudorien ajan merkittävin laivasuunnittelija. Hänen tiedetään suunnitelleen ainakin laivat ''Dreadnought'', ''Vanguard'', ''Merhonour'' ja ''Repulse''.

## Laivanrakennuksen kehitys

Mathew ei pitänyt kilpailjastaa Phineas Pettistä, jonka kanssa hän kilpaili Elisabet I laivaston pääsuunnitteljan paikasta. Menestyksensä Mathew saavutti, kun hänestä tuli ensimmäinen tunnettu laivanrakennusmestari, joka laati laivoista suunnitelmat paperille. Tuolloin vielä traditiona rakennuspaikalla mitoittaa laiva. Pienoismallit eivät sen jälkeen enää olleet ainoa tapa ymmärtää laivanrakennuksen salat ja piirustukset auttoivat rakentajaa keskustelemaan työstä tilaajan kanssa.

Laivanrakennuksesta on säilynyt vain muutamia italialaisia tutkielmia 1400-luvulta. Baker laati ensimmäiset englantilaisen tutkielman laivanrakennuksesta.

Peter Pett I ja Mathew Baker olivat molemmat Deptfordissa, kun uuden tyyppinen valtamerille rakennettu sotalaiva laskettiin vesille 1575. Se oli linjalaivan ensi esittely, jonka tyyppiset alukset myöhemmin leimasivat Englannin laivoston merten hallintaa. *Revenge* oli pienehkö 500 tonnin alus, mutta vaarallinen ja nopea. vahvasti aseistettuna sen etuna oli kyky pysyä merellä pitkiä aikoja ja se oli helposti hallitavissa taisteluissa.

## Lähteet
Keltakerttuli

**Keltakerttuli** (*Setophaga petechia*) on kerttulien heimoon kuuluva varpuslintu.

## Levinneisyys
Keltakerttuleita pesii Pohjois-Amerikassa. Talvehtimisalueet sijaitsevat Väli-Amerikassa ja Etelä-Amerikan pohjoisosissa. Euroopassa laji on harvinainen harhailija, jota tavataan lähinnä syyskuun lopussa ja lokakuussa.

## Lähteet
Leiden-asteikko

**Leiden-asteikko** (yksikön tunnus **°L** tai **ÐL**) on historiallinen lämpötila-asteikko, jota käytettiin 1900-luvun alkupuolella matalien, alle −183 °C, lämpötilojen mittaamiseen Hollannissa. Se on empiirinen asteikko, jonka kaksi referenssipistettä ovat luonnollisen vedyn kiehumispiste (noin 20,4 K) ja hapen kiehumispiste (noin 90 K). Näille pisteille annettiin lämpötilat 0 °L ja noin 70 °L. Asteikkovälinä käytettiin kelvineitä, joten absoluuttinen nollapiste oli noin −20,4 °L. Koska lämpötilat mitataan vedyn kiehumispisteen suhteen, kutsutaan sitä *suhteelliseksi asteikoksi*. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla.

Heike Kamerlingh Onnes (1853–1926) perusti kylmälaboratorion vuoden 1894 tienoilla Leideniin Alankomaihin. Mittareiden nesteenä käytettiin nesteytettyä happea, jonka kiehumispiste on −183 °C. Muut mittaustekniikat kehittyivät 1900-luvulla niin, että happimittareista voitiin luopua. Koska asteikko on 1 °C = 1 K = 1 °L, saadaan helpot muunnoskaavat
:\frac{t}{^\circ C}=\frac{t}{^\circ L}-253
ja
:\frac{t}{^\circ L}=\frac{t}{^\circ C}+253

## Lähteet
* Rantala, T.: Lämpöopin luentomoniste (18. Lämpötila, lämpölaajeneminen ja ideaalikaasu) , 1997, Oulun yliopisto
* Hyhkö, Heikki: Tilastotieteen johdantokurssi , 2013

### Viitteet

## Aiheesta muualla
* Science & Society - Picture Library: Backing board for thermometer, c 1758.
Elton Brand

**Elton Tyron Brand** (s. 11. maaliskuuta 1979 Cortland Manor, New York) on yhdysvaltalainen koripalloilija, joka pelaajauransa jälkeen on toiminut muun muassa Philadelphia 76ersin toimitusjohtajana syksystä 2018 alkaen. Brand pelasi isona laitahyökkääjänä tai sentterinä viidessä NBA-joukkueessa.

Chicago Bullsin varaama Brand oli vuoden  ensimmäinen varaus. Ennen ammattilaisuraansa hän pelasi yliopistokoripalloa Duken yliopiston joukkue Duke Blue Devilsissä.

Brand pelasi ssa vuosina 2002 ja 2006. Vuonna 2000 hänet valittiin yhdessä Steve Francisin kanssa . Brand kuului pronssia saavuttaneeseen Yhdysvaltain maajoukkueeseen Japanin MM-kilpailuissa 2006.

Brand ilmoitti 36 vuoden ikäisenä elokuussa 2015 lopettavansa kilpauransa.

## Lähteet
* Elton Brand NBA Stats Basketball-Reference.com 
* Profiili  NBA.com 
* Elton Brand archive.fiba.com 

### Viitteet

## Aiheesta muualla
Fosfopentoosi-isomeraasi

**Fosfopentoosi-isomeraasi** eli **riboosi-5-fosfaatti-isomeraasi** on entsyymi, joka katalysoi ribuloosi-5-fosfaatin ja riboosi-5-fosfaatin välistä isomeroitumisreaktiota. Entsyymi osallistuu pentoosifosfaattireittiin ja osana fotosynteesiä tapahtuvaa Calvinin kiertoa. Fosfopentoosi-isomerasin EC-numero on EC 5.3.1.6.

## Toiminta
Rakenteeltaan fosfopentoosi-isomeraasi on dimeeri. Entsyymin katalysoima isomeroituminen tapahtuu 1,2-enediolivälivaiheen kautta. Pentoosifosfaattireitissä tämä muodostuu ribuloosi-5-fosfaatista, siten, että entsyymin aktiivisen kohdan glutamiinihappo on glutamaattimuodossa ja ottaa vastaa protonin C1-asemassa sijaitsevalta hiileltä ja tämän jälkeen asparagiinihappo luovuttaa protonin C2-hiileen liittyneelle happiatomille. Yhden protonin vastaanottamisen ja yhden protonin luovuttamisen jälkeen muodostuu 1,2-enediolivälituotteesta riboosi-5-fosfaatti.

Calvinin kierrossa fosfopentoosi-isomeraasi katalysoi riboosi-5-fosfaatin muuntumista ribuloosi-5-fosfaatiksi. Mekanismi on käänteinen pentoosifosfaattireitissä tapahtuvaan isomeroitumisreaktioon verrattuna.

## Lähteet
Uinnin maailmanmestaruuskilpailut 2013

Vuoden **2013 [[uinnin maailmanmestaruuskilpailut|uintilajien maailmanmestaruuskilpailut]]** järjestettiin Barcelonassa, Espanjassa 19. heinäkuuta – 4. elokuuta. Alun perin kisat piti järjestää Dubaissa, joka kuitenkin luopui isännyydestään, ja FINA järjesti kisaisännyydestä uusintaäänestyksen.

Uutena lajina kisoissa oli korkeiden uimahyppyjen kilpailut. Barcelonan satama-altaassa suoritetussa lajissa miehet hyppäsivät 27 metrin korkeudelta ja naiset 20 metrin korkeudelta. Maailmanmestaruudet voittivat kolumbialainen Orlando Duque ja yhdysvaltalainen Cesilie Carlton. 

Kisoissa tehtiin yhteensä kuusi maailmanennätystä. Naisten kaikilla rintauintimatkoilla nähtiin maailmanennätykset, kun Julija Jefimova ui 50 metrin rintauinnin alkuerissä uudeksi ME-ajaksi 29,78, Rūta Meilutytė ui 100 metrin rintauinnin välierissä ME-ajan 1.04,35 ja Rikke Møller Pedersen teki 200 metrin rintauinnin välierissä maailmanennätyksen 2.19,11. Myöhemmin Meilutytė vielä paransi Jefimovan uimaa 50 metrin ME-aikaa välierissä lukemiin 29,48. Lisäksi Katie Ledecky paransi naisten 1&nbsp;500 metrin vapaauinnin loppukilpailussa maailmanennätyksen aikaan 15.36,53, ja 800 metrin vapaauinnissa uusiksi ME-lukemiksi 8.13,86.

Kisojen menestynein maa oli Yhdysvallat, joka saavutti kaikkiaan 34 mitalia; 15 kultaa, kymmenen hopeaa ja yhdeksän pronssia. Myös Suomi saavutti kisoista mitalin kymmenen vuoden tauon jälkeen, kun Matti Mattsson otti pronssia 200 metrin rintauinnissa.

## Mitalitaulukko
 
&nbsp;&nbsp;&nbsp;&nbsp;&nbsp;&nbsp;Isäntämaa

## Mitalistit
### Avovesiuinti
Tulokset: 

### Uinti
Tulokset: 
#### Miehet

#### Naiset

### Taitouinti
Tulokset: 

### Uimahypyt
Tulokset: 

## Lähteet

## Aiheesta muualla
* Virallinen kisasivusto
Laivasuunnittelu

**Laivasuunnittelu** tarkoittaa tehtävää, jonka tarkoitus on laatia vesiliikennevälineiden suunnitelmat koskien näiden muotoilua, rakennetta, huollettavuutta ja käsiteltävyyttä. Laivasuunnittelu sisältä niin perusteet kuin sovelletun tutkimuksen, kehityksen, rakenteiden luokittelun ja laskelmat alusten koko eliniän ajan. Laivasuunnitteluun kuuluu myös turvallisuus- ja luokituslaitosten vaatimusten mukaisten dokumenttien, hyväksyntöjen ja suunnitelmien laatiminen.

## Tärkein sisältö

Sana alus sisältää kaikki vesikulkuvälineet, myös vettä syrjäyttämättömät maaefektialukset ja vesilentokoneet, joita käytetään tai voidaan käyttää vesikuljetuksiin. Laivasuunnittelun oleellisimmat kohteet ovat:

:* **[[Hydrostatiikka]]**
::Hydrostatiikka sisältää olosuhteet, jotka kohdistuvat alukseen sen ollessa vedessä ja sen kelluvuuteen. Tämä edellyttää nosteen laskemista, vetoisuuden määrittämistä ja vastaavia hydrostaattisia ominaisuuksia.
::Rungon asento - Aluksen kaltevuuden määritys pituussuunnassa.
::Vakavuus - Laivan kyky pysyä pystyssä sen kallistuttua tuulessa, merenkäynnissä tai lastaustilanteen mukaan.
:* **[[Hydrodynamiikka]]**
::Hydrodynamiikka sisältää vesivirtaukset laivan runkoa, keulaa ja perää, potkurien lapoja tai peräsintä pitkin tai vesisuihkuputkessa.
::Virtausvastus - Veden aiheuttaman vastusvoiman laskeminen veden virratessa runkoa pitkin. Aluksen tarvitsema työntövoimalaskelmat perustuvat tähän.
::Propulsio - Aluksen liikuttamisessa vedessä käytetään potkureita, työntövoima, water, purjeet ja muut vastaavat. Voimakoneena on tyypillisesti polttomoottori. Jotkut alukset liikkuvat sähkömoottoreilla, jolloin sähköä voidaan tuottaa ydinvoimalla tai aurinkokennoilla.
::Liikkeiden hallinta - sisältää laivan liikkeiden hallinnan vedessä ja kuinka laiva reagoi tuuleen ja aaltoihin.
::Ohjattavuus (hallitavuus) - laivan suuntavakavuuden ja asemassa pysymisen hallinta. 
 
:* **[[Rakennesuunnittelu]]**
::Laivan rakennusmateriaalien valinta, aluksen lujuuslaskenta, laivan liikkuessa syntyvien runkovärähtelyjen laskenta ja hallinta.
:* **Tilankäytön suunnittelu**
::Tähän sisältyy laivakonseptin suunnittelu, laitesijoittelu ja saavutettavuus, palosuojelu, tilajaot, ergonomia ja lastauskapasiteetin määrittäminen.
:* **[[Laivanrakennus]]**
::Rakennuskuvien laadinta laivan rakentamisesta. Nämä sisältävät hitsauskuvat, taivutukset, levyjen leikkaukset,kokoonpanokuvat, joita tarvitaan laivan rakentamiseen ja vesillelaskuun.

## Katso myös
* Kansainvälinen merenkulkujärjestö
* Lohkorakentaminen

## Lähteet

## Aiheesta muualla

* History of naval architecture: Ferreiro, "Ships and Science", MIT Press 2007
Pink Floydin odysseia

**Pink Floydin odysseia** () on vuonna 1991 ilmestynyt Nicholas Schaffnerin kirja Pink Floyd -yhtyeestä. Kirjan on julkaissut suomeksi vuonna 2006 Johnny Kniga ja sen on suomentanut J. Pekka Mäkelä. Teokseen sisältyvät Michael Heatleyn jälkisanat vuodelta 2005.

## Lähteet

## Aiheesta muualla
* Kylmälä, Otto: Pink Floydin odysseia. Desibeli.net 31.8.2006.
Jääkiekon Suomensarja 1962–1963

**Jääkiekon Suomensarja kaudella 1962–1963** pelattiin neljässä maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.

## Suomensarja
### Pohjoislohko

**Uusintaottelu**

### Länsilohko

### Etelälohko

### Itälohko

### Nousukarsinta

**Uusintaottelu**
Kokkola

Turun Palloseura ja Warkauden Urheilijat SM-sarjaan, josta putosivat Helsingin IFK ja Tampereen Pallo-Veikot. Kokkolan Jäähaukat, Rauman Säppi, Karhulan Peli-Karhut ja Joensuun Peli-Toverit putosivat maakuntasarjaan, josta nousivat Tampereen Kisa-Toverit, Jyväskylän Palloilijat, Pohjan Haukat Kemistä ja Kajaanin Palloseura.

## Lähteet
Lokakuun vallankumouksen saari

**Lokakuun vallankumouksen saari** () on saari Severnaja Zemljan saaristossa Karanmeressä Pohjoisella jäämerellä. Saaren pinta-ala on 14&nbsp;170&nbsp;km². Venäläinen meriupseeri ja hydrologi Boris Vilkitski löysi saaren vuonna 1913 purjehtiessaan ensimmäisenä Koillisväylän läpi idästä länteen.
Haarajoen koulu

**Haarajoen koulu** on alakoulu, joka sijaitsee Haarajoen kaupunginosassa Järvenpäässä. Koulussa on peruskoulun luokat 1–6. Samassa rakennuksessa tulee olemaan myös päiväkoti ja esikoulu.

## Historia
Haarajoen koulu on perustettu vuonna 1926. Silloin se sijaitsi vielä rakennuksessa, joka on nykyään nuorisotalo Werso ja jossa sijaitsee myös srk:n iltapäiväkerho.

## Nykyaika
Haarajoen koulussa on noin 185 oppilasta lukuvuonna 2024-25. Se sijaitsee Haarajoen keskustassa. Koulussa on noin 20 opettajaa tai ohjaajaa.

Haarajoen koululla painopistealueena on tällä hetkellä perustaitojen vahvistaminen ja hyvinvointitaidot.

Koulu käyttää ”Vastuun portaat” -nimistä järjestelmää, joka yrittää auttaa lasta ottamaan vastuuta teoistaan.

## Rakennukset
Haarajoen koulun ns. kivikoulurakennus on kolmikerroksinen, mutta pääasiassa käytetään vain kahta ensimmäistä kerrosta. Koulua on laajennettu useassa osassa ja ulko-oviakin on runsaasti. Koulussa on mm. aktiivisessa ilta- ja viikonloppukäytössäkin oleva liikuntasali. Liikuntasali toimii samalla myös koulun juhlasalina. Koulussa toimii iltapäiväkerho ensimmäisten luokkien (1. ja 2.) oppilaille sekä muiden luokkien erityisoppilaille.

## Lähteet

## Aiheesta muualla
*http://web.jarvenpaa.fi/haarajoen_koulu/
Filippiinien taistelut (1944–1945)

**Filippiinien taistelut** olivat liittoutuneiden vuosina 1944–1945 suorittama japanilaisten miehittämien Filippiinien takaisinvaltaus. Valtaus alkoi 20. lokakuuta 1944 liittoutuneiden tehtyä maihinnousun Leytelle ja päättyi japanilaisten antautumiseen 2. syyskuuta 1945. Operaation aikana käytiin muun muassa Leytenlahden, Mindoron, Luzonin, Palawan ja Mindanaon taistelut, jotka päättyivät liittoutuneiden voittoon. Taisteluissa kuoli yli 336&nbsp;000 japanilaissotilasta ja yksi japanilaisjoukkojen komentaja. Osa japanilaissotilaista jatkoi vastarintaa aina sodan päättymiseen saakka ja sen jälkeenkin. Viimeinen Filippiinejä miehittänyt japanilaissotilas, luutnantti Hirō Onoda, antautui vasta maaliskuussa 1974 Lubangin saarella. Lisäksi kapteeni Fumio Nakaharan väitettiin vielä oleskelevan Mount Halconilla 1980-luvulla etsintäryhmän löydettyä hänen majansa, mutta todisteita hänen selviytymisestään ei löydetty.

## Lähteet

## Aiheesta muualla
Fairey Gannet

**Fairey Gannet** on englantilainen sukellusveneiden torjuntalentokone. Sen voimalaite oli Armstrong Siddeley Double Mamba -potkuriturbiini. Gannet oli lentotukialuksia käyttävä sotilaslentokone.

Fairey Gannet oli kolmipaikkainen. Konetyyppi palveli suhteellisen pitkän ja noin neljännesvuosisadan kestäneen palvelusuran aikana Englannin lisäksi ainakin Saksan ja Australian merivoimien käytössä. Tyypin lentokoneita myytiin myös Indonesialle. Taitettavien siipien ohella lentokoneessa oli kaksoispotkurijärjestelmä. Siinä oli kaksi kappaletta eri suuntiin pyöriviä nelilapaisia potkureita.

Tyypin tärkeimmät variantit olivat AS.4 ja AEW.3. AS oli sukellusveneiden torjuntakone (*anti-submarine*) ja AEW varhaisen varoitusjärjestelmän lentokone eli *airborne early warning*/AWACS. Ensilento tapahtui vuonna 1949 ja käyttöönotto vuonna 1953. Konetyyppi vedettiin pois aktiivipalveluksesta vasta vuonna 1978.

## Tekniset tiedot

## Lähteet
*Tiedon Portaat 3 (osio: Ilmailu, oppitunti 18: kirj. Jaakko Kaskia), WSOY, Porvoo, 1968 (s. 608-609)

### Viitteet

## Aiheesta muualla

*http://www.faireygannetxt752.com/
*http://www.gatwick-aviation-museum.co.uk/gannet/gannet.html 
*http://www.thunder-and-lightnings.co.uk/gannet/history.php
*http://www.warbirdalley.com/gannet.htm
Hannes Dotzler

**Hannes Dotzler** (s. 2. helmikuuta 1990) on saksalainen uransa lopettanut maastohiihtäjä. Hän edusti SC Sonthofenia.

Maailmancupissa Dotzler kilpaili ensimmäisen kerran Lahdessa maaliskuussa 2010 sijoittuen 30 kilometrin kilpailussa 26:nneksi. Parhaimmillaan hän sijoittui maailmancupissa viidennelle sijalle Szklarska Poręban 15 kilometrin perinteisen hiihtotavan yhteislähtökilpailussa tammikuussa 2014.

Nuorten MM-kilpailuissa Dotzler on saavuttanut viestissä kaksi kertaa hopeaa ja kerran pronssia. Aikuisten arvokilpailuissa hän kilpaili ensimmäisen kerran Oslon MM-kilpailuissa 2011, jossa hän sijoittui vapaan hiihtotavan sprintissä 45:nneksi ja 15 kilometrin perinteisen hiihtotavan kilpailussa 47:nneksi. Val di Fiemmen MM-kilpailuissa 2013 Dotzler sijoittui 50 kilometrin perinteisen hiihtotavan yhteislähtökilpailussa seitsemänneksi ja 15 kilometrin vapaan hiihtotavan kilpailussa sekä 30 kilometrin yhdistelmäkilpailussa 24:nneksi. Saksan viestijoukkueen mukana hän oli seitsemäs. Sotšin olympialaisissa 2014 hän sijoittui perinteisen hiihtotavan parisprintissä seitsemänneksi, viestissä yhdeksänneksi, perinteisen 15 kilometrillä 11:nneksi ja 30 kilometrin yhdistelmäkilpailussa 13:nneksi.

Dotzler ilmoitti lopettavansa uransa marraskuussa 2017.

## Lähteet
Rämsöö

**Rämsöö** on noin 250 asukkaan kylä Vesilahdella. Se on valittu Suomen Vuoden kyläksi vuonna 2007 ja Pirkanmaan vuoden kyläksi vuosina 2001 ja 2007. Rämsöö sijaitsee Sastamalan Stormin ja Vesilahden Narvan välisen seututie 301:n varrella pitkän ja kapean Suonojärven pohjois- ja koillispuolella. Kylästä on matkaa Narvaan 15 kilometriä, Vesilahden kirkonkylään 25 kilometriä, Sastamalaan 20 kilometriä, Nokialle 25 kilometriä ja Tampereelle 40 kilometriä. 
Rämsöö on tunnettu monista kulttuuritapahtumistaan (Rämsöön kesäteatteri yli 30 vuotta, Moottorimusiikin festivaali vuosina 2006–2014 ja Kowan Teknolokian Päivät -perinnetapahtuma vuosina 1991–2005) sekä sunnuntaitansseistaan Rämsöön Seurantalolla vuosikymmenien ajan.

## Aiheesta muualla
* Rämsöö Vesilahden kotisivuilla 
* Rämsööläinen
* Kowan teknolokian kylä Rämsöö

## Lähteet
Crysis 3

**Crysis 3** on Crytekin kehittämä ja Electronic Artsin julkaisema ensimmäisen persoonan ammuntapeli. Peli julkaistiin Microsoft Windowsille, PlayStation 3:lle ja Xbox 360:lle helmikuussa 2013.

## Juoni
*Crysis 3* sijoittuu vuoden 2047 New Yorkiin, 24 vuotta ''Crysis 2'':n tapahtumien jälkeen. New York on korruptoituneen CELL-yhtiön luomassa nanokuvussa. Kuvun alla on ylikasvaneita puita, soita ja jokia. Kuvun sisällä on seitsemän erilaista ympäristöä, jotka tunnetaan nimellä seitsemän ihmettä. Pelihahmon sanotaan olevan kostoretkellä, kun hän sai tietää CELL:n motiivit rakentaa kupu.

## Pelaaminen

### '''Yksinpeli'''
Pelissä aseina toimiva esimerkiksi Predator Bow (taljajousi), Alpha Jackal (haulikko) ja K-Volt (konekivääri). Pelaaja voi muuttaa aseiden ominaisuuksia. Lisäksi pelin nanopukua voi päivittää pelin edetessä.

### Moninpeli
Enimmillään 16 pelaajaa Microsoft Windowsilla ja 12 pelaajaa konsoleilla on mahdollista olla yhdessä moninpelissä. Moninpeli käyttää Originia, johon pelaajalle vaaditaan tili. Pelissä on kahdeksan eri pelimuotoa, ja 12 karttaa.

## Kehitys
EA paljasti vahingossa *Crysis 3*:n nettikaupassaan huhtikuussa 2012.

Kun *Crysis 2* sai palautetta Windows-pelaajilta siitä, että sen grafiikat oli suunniteltu konsolien tekniset rajoitukset huomioon ottaen, Crytekin toimitusjohtaja ilmoitti, että peli tulee kuvaannollisesti ”sulattamaan tietokoneita” johtuen sen järjestelmävaatimuksista. Pelin Windows-versio vaatii DirectX 11 -yhteensopivan näytönohjaimen ja käyttöjärjestelmän. *Crysis 3* käyttää CryEngine 3 -pelimoottorin uusimpia ominaisuuksia, kuten volumetrista valaistusta, displacement-mappingia, parannettuja dynaamisia tekstuureja ja kasvillisuutta sekä parannettua valaistusta ja varjoja. Osa näistä kehittyneistä ominaisuuksista toimii vain Windowsilla parhaat kuva-asetukset päällä.

Suljettu alfatestaus aloitettiin valituilla käyttäjillä lokakuussa 2012. Alphassa oli mukana kartta ”Museum” ja pelimuoto ”Crash Site”. Beetatestaus aloitettiin 29. tammikuuta 2013 ja päättyi 12. helmikuuta. Crytek ja EA ilmoittivat, että betaan osallistui kolme miljoonaa pelaajaa.

## Markkinointi
Elokuvan tekijä Albert Hughes valittiin tekemään *The 7 Wonders of Crysis 3* -lyhytsarja, jonka jokainen osa edusti erilaista pelin osa-aluetta.

## Vastaanotto
Peli on saanut pääasiassa positiivista palautetta. IGN:n arvio pelistä oli 8,5. Arvostelussa kehuttiin pelin tarinaa, grafiikoita ja kontrolleja.

## Lähteet
Veronica Cavallar

**Veronica Cavallar** (s. 12. elokuuta 1983 Cles) on entinen italialainen maastohiihtäjä.

Maailmancupissa Cavallar kilpaili ensimmäisen kerran Toblachissa joulukuussa 2003. Ensimmäiset maailmancupin pisteensä hän saavutti joulukuussa 2011 Davosin 15 kilometrin vapaan hiihtotavan kilpailussa oltuaan 29:s. Hänen paras sijoituksensa maailmancupissa on 25:s sija Nové Měston 15 kilometrin perinteisen hiihtotavan yhteislähtökilpailusta helmikuussa 2012.

Oberstdorfin MM-kilpailuissa 2005 Cavallar sijoittui 30 kilometrin perinteisen hiihtotavan yhteislähtökilpailussa 44:nneksi. Liberecin MM-kilpailuissa 2009 hän sijoittui 10 kilometrin perinteisen hiihtotavan kilpailussa 49:nneksi. Val di Fiemmen MM-kilpailuissa 2013 Cavallar sijoittui 15 kilometrin yhdistelmäkilpailussa 33:nneksi ja 10 kilometrin vapaan hiihtotavan kilpailussa 35:nneksi. Hän lopetti uransa samana keväänä.

## Lähteet
Elisa Gasparin

**Elisa Gasparin** (s. 2. joulukuuta 1991 Poschiavo, Sveitsi) on sveitsiläinen ampumahiihtäjä. Myös hänen siskonsa Selina Gasparin ja Aita Gasparin ovat ampumahiihtäjiä.

Gasparin sijoittui Sotšin olympialaisissa 2014 pikakilpailussa kahdeksanneksi. Kontiolahden MM-kilpailuissa 2015 hän oli pikakilpailussa kolmastoista. Pyeongchangin olympialaisissa 2018 hän sijoittui normaalimatkalla kahdeksanneksi ja naisten viestissä kuudenneksi.

Maailmancupissa Gasparin on sijoittunut parhaimmillaan kahdeksanneksi Anterselvan pikakilpailussa kaudella 2017–2018.

EM-kilpailujen nuorten sarjassa hän sai 2012 hopeaa takaa-ajossa ja pronssia pikakilpailussa.

## Lähteet

## Aiheesta muualla

*Elisa Gasparinin kotisivut
Levander

**Levander** on seuraavien henkilöiden sukunimi:

*Anni Levander o.s. *Canth* (1866–1911), näytelmäkirjallisuuden suomentaja, Minna Canthin tytär
*Gustaf Väinö Levander (1864–1935), lääkäri ja suomentaja, Anni Levanderin puoliso
*Hans Levander (1914–2012), ruotsalainen kirjallisuuskriitikko ja tietokirjailija
*Kaarlo Mainio Levander (1867–1943), eläintieteilijä
*Kai Levander (s. 1943), laivansuunnittelija
*Lars Levander (1883–1950), ruotsalainen kielitieteilijä

## Entinen nimi
*Erkki Levanto ent. *Levander* (1891–1954), kirjailija
Jääkärilippu

**Jääkärilippu** on itsenäisen Suomen ensimmäinen joukko-osastolippu. Se vihittiin Pyhän Kolminaisuuden kirkossa Liepājassa () 13. helmikuuta 1918. Tuolloin Saksasta palaamassa olleet jääkärit vannoivat valan itsenäisen Suomen hallitukselle. Seuraavana yönä Jääkäripataljoona 27:ssa palvelleiden jääkäreiden pääjoukko nousi laivoihin, jotka kuljettivat jääkärit kotimaahan. Vaasaan jääkärit saapuivat 25. helmikuuta 1918.

Lipussa on valkoisella pohjalla sininen yrjönristi, jonka päällikkeenä on suuriruhtinaan kruunulla varustettu Suomen vaakuna. Ristin jokaiseen nurkaan on sijoitettu muunnelma Preussin vaakunasta. Lipun lahjoitti pataljoonalle berliiniläinen rouva Hedwig von Hahl ja sen suunnitteluun osallistui pataljoonan komentaja majuri Maximilian Bayer, pääjoukkueenjohtaja Erik Jernström sekä suomalaisdiplomaatti Fritz Wetterhoff.

Puolustusvoimien valtakunnallisissa paraateissa jääkärilippu seuraa kunniapaikalla paraatin kärjessä marssivaa Suomen sotalippua (kielekkeinen valtiolippu). Lisäksi jääkärilippu on käytössä kesäkuun alussa Puolustusvoimain lippujuhlan päivänä.

Jääkärilippu toimi esikuvana heraldikko Juhani Vepsäläisen vuonna 1997 suunnittelemalle Kaartin jääkärirykmentin lipulle, josta puuttuvat jääkärilipun preussilaiset kotkat, Suomen vaakunan ollessa sen nykyaikaista mallia.

## Galleria

Tiedosto:Jääkärien paraati Vaasan torilla 26.2.1918 (26970229625).jpg|Jääkärilippu oli esillä jääkäriparaatissa Vaasassa 26. helmikuuta 1918. Joukot tarkastaa kenraali Mannerheim.
Tiedosto:Lippujuhlan päivän paraati 2013 02 Jääkärilippu.JPG|Jääkärilippu Puolustusvoimain lippujuhlan päivän paraatissa 2013.
Tiedosto:Lippujuhlan päivän 2017 paraati 002 valtiolippu ja jääkärilippu.JPG|Puolustusvoimain lippupäivän paraati 4. kesäkuuta 2017 Helsingissä. Jääkärilippu seuraa paraatissa Suomen valtiolippua.
Tiedosto:Kaartin jääkärirykmentin lippu.svg|Kaartin jääkärirykmentin joukko-osastolippu vuodelta 1997.


## Lähteet

## Aiheesta muualla
* Mannerheim.fi
* Yle.fi: Uusi jääkärilippu oli kolmen kuukauden työrupeama
Jukka Rintamäki

**Jukka Alarik Rintamäki** (s. 25. tammikuuta 1974) on Sundbybergissä Ruotsissa asuva ruotsinsuomalainen muusikko ja säveltäjä. Hän on Silverbullit-yhtyeen basisti, toinen laulaja ja lauluntekijä. Viime vuosina hän on erikoistunut peli- ja elokuvamusiikkiin sekä modernin tanssin sävellyksiin.

Rintamäki sävelsi Johan Skuggen kanssa EA:n vuonna 2011 julkaistun *[[Battlefield 3|Battlefield 3-]]* sekä vuonna 2013 julkaistun ''Battlefield 4'' -pelien musiikit. Hän sävelsi myös kappaleen Johan Skuggenin kanssa vuonna 2013 kuolleen DICE:n kehittäjä Kjell Reuterswärdin muistoksi.

Ennen muuttoa Ruotsiin ruotsinkielinen Rintamäki vaikutti vaasalaisessa punk-yhtyeessä Oppsprätta Schakaler.

## Lähteet

## Aiheesta muualla
* Jukka Rintamäen kotisivut
Josef Ressel

**Josef Ludwig Franz Ressel** (**Josef Ludvík František Ressel**), (29. kesäkuuta 1793 – 9. lokakuuta 1857) oli itävaltalais-tšekkiläinen metsänhoitaja ja keksijä, joka kehitti yhden ensimmäisistä toimivista laivapotkureista.

Ressel syntyi Böömiin Chrudimissa, Itävallan keisarikunnassa. Hänen isänsä oli saksankielinen, kun taas äiti syntyjään tšekki. Hän kävi koulua Linzissä ja České Budějovicen tykistökoulua sekä opiskeli Wienin yliopistossa ja Mariabrunnin metsäakademiassa.

Hän työskenteli Itävallan valtion palveluksessa metsänhoitajana maan eteläosissa, Motovunin ja Istrian alueilla, jotka nykyään ovat Kroatiaa. Hänen tehtävänään oli huolehtia Itävallan laivaston puumateriaalin hankinnasta. Ollessaan työssä Landstrassissa, nyky-Sloveniassa hän testasi potkuriaan ensimmäisen kerran. Vuonna 1821 hän sai siirron Triesteen, Itävallan keisarikunnan tärkeimpään satamaan, jossa hänen kokeensa potkurilla onnistui. Hän sai patentin potkurilleen 1827. Hän muokkasi vuonna 1829 *Civetta*-höyrylaivaa potkurikäyttöiseksi ja koeajoi sitä Triesten satamassa vuonna 1829 kuuden solmun nopeuteen saakka, jolloin höyryputki räjähti. Onnettomuus johti siihen, että poliisi kielsi testauksen jatkamisen. Räjähdys ei johtunut potkurista, kuten monet aikalaiset uskoivat.

Potkurin ajatus oli tunnettu pitkään. Yksi varhaisimmista oli David Bushnellin Turtle-sukellusveneessä Yhdysvaltain vapaussodan aikana käytetty käsikäyttöinen ruuvi. Vuonna 1836 englantilainen keksijä Francis Pettit Smith testasi hyvin samanlaista potkuria kuin Resselin kehittämä. Vuonna 1845 tehtiin ensimmäinen Atlantin ylitys potkurikäyttöisellä *[[SS Great Britain]]*-aluksella. Potkurin kehitys vakiintui 1880-luvulla.

Wienissä sijaitsevassa Resselin muistomerkissä häntä kutsutaan niin potkurin kuin höyrylaivan keksijäksi. Resselin muita keksintöjä ovat muun muassa putkiposti sekä kuula- ja rullalaakerit. Hän sai elinaikanaan useita patentteja.

Ressel kuoli Ljubljanassa. Hänet on haudattu St. Christopherin hautausmaalle Bežigradin kaupunginosassa.

## Lähteet

## Kirjallisuutta
* Erhard Marschner: "Josef Ressel. Erfinder der Schiffsschraube - Seine Vorfahren und Nachkommen" *Josef Ressel. One of the designers of a ship's propeller - its ancestors and descendants*, 1979, .
* Václav Gutwirth: "Vynálezce Josef Ressel" *Inventor Josef Ressel*, 1943, Prague.
* Jiří Charvát, Pavel Kobetič et al.: "Josef Ressel a Chrudim" *Josef Ressel and Chrudim*, 1986, Chrudimin aluemuseon julkaisu.

## Aiheesta muualla

* Ressel Monument in Vienna, Austria a Video of his monument and his poor Austrian inventor colleagues.
* Short biography
* History of propeller inventions
Hauskat eläinvideot

**Hauskat eläinvideot** oli Nelosella esitettävä viihdeohjelma, jossa tunnetut koomikot ja näyttelijät antavat äänensä sadoille eläimille ja tilanteille. Kuvamateriaalina on aitoa luontokuvaa, jonka päälle on ääninäytelty eläinten repliikkejä. Ääninäyttelijöinä toimivat Kari Hietalahti, Armi Toivanen, Jukka Rasila, Santtu Karvonen ja Lotta Lehtikari. Puolituntista ohjelmaa esitetään sunnuntaisin Nelosella.

## Lähteet
Paimenharakka

**Paimenharakka** (*Ptilostomus afer*) on varisten heimoon kuuluva varpuslintu. Se on sukunsa ainoa laji.

## Levinneisyys
Paimenharakoita elää Afrikassa päiväntasaajan alueella Atlantin rannikolta Etiopian ja Kenian länsiosiin saakka.

## Lähteet
Loistoharakka

**Loistoharakka** (*Urocissa erythrorhyncha*) on varisten heimoon kuuluva varpuslintu.

## Tuntomerkit
Loistoharakalla on musta pää, kaula ja rinta. Yläpuoli on sininen ja vatsapuoli harmaanvalkoinen. Pyrstö on hyvin pitkä ja se on selkää kirkaamman sininen ja siinä on leveä valkoinen kärki. Nokka ja jalat ovat punaisenoranssit.

## Levinneisyys
Loistoharakoita elää Itä-Aasiassa. Lajin kokonaispopulaatiota ei ole arvioitu, mutta lajin on raportoitu olevan yleinen suurimmalla osalla levinneisyysaluettaan. Laji on luokiteltu elinvoimaiseksi.

## Elinympäristö
Loistoharakat elävät ainavihannissa metsissä ja pensaikkoalueilla pääasiassa vuoristoisilla alueilla.

## Ravinto
Loistoharakat käyttävät ravinnokseen selkärangattomia ja muita pieniä eläimiä, hedelmiä ja siemeniä. Ne ryöstävät myös linnunmunia ja poikasia.

## Lähteet
Albert Canet

**Henry Albert Canet** (17. huhtikuuta 1878 Lontoo, Yhdistynyt kuningaskunta – 25. heinäkuuta 1930 Pariisi, Ranska) oli ranskalainen tennispelaaja.

Canet saavutti Tukholman olympialaisissa 1912 pronssia nelinpelissä Edouard Mény de Maranguen parina sekä sekanelinpelissä Marguerite Broquedisin parina.

## Lähteet
Pink Floydin diskografia

Pink Floydin diskografia.

## Studioalbumit
* *[[The Piper at the Gates of Dawn]]* (1967)
* *[[A Saucerful of Secrets]]* (1968)
* *[[Ummagumma]]* (1969, live- ja studioalbumi)
* *[[Atom Heart Mother]]* (1970)
* *[[Meddle]]* (1971)
* *[[The Dark Side of the Moon]]* (1973)
* *[[Wish You Were Here]]* (1975)
* *[[Animals (albumi)|Animals]]* (1977)
* *[[The Wall]]* (1979)
* *[[The Final Cut]]* (1983)
* *[[A Momentary Lapse of Reason]]* (1987)
* *[[The Division Bell]]* (1994)
* *[[The Endless River]]* (2014)

## Livealbumit
* *[[Ummagumma]]* (1969, live- ja studioalbumi)
* *[[Delicate Sound of Thunder]]* (1988)
* *[[P-U-L-S-E]]* (1995)
* *[[Is There Anybody Out There?: The Wall Live 1980–1981]]* (2000)
* *Live at Knebworth 1990* (2021)
* *The Dark Side of the Moon Live at Wembley 1974* (2023)
* *Pink Floyd at Pompeii MCMLXXII* (2025)

## Soundtrack-albumit
* *[[Tonite Let's All Make Love in London]]* (1968) (eri esittäjiä)
* *[[Music from the Film More]]* (1969)
* *[[Zabriskie Point (albumi)|Zabriskie Point]]* (1970) (eri esittäjiä)
* *[[Obscured by Clouds]]* (1972)

## Kokoelmat
* *[[Relics]]* (1971)
* *[[A Nice Pair]]* (1973)
* *[[A Collection of Great Dance Songs]]* (1981)
* *[[Works]]* (1983)
* *[[Shine On (Pink Floyd albumi)|Shine On]]* (1992)
* *[[Echoes – The Best of Pink Floyd]]* (2001)
* *[[Oh By The Way]]* (2007)
* *[[Discovery (kokoelma)|Discovery]]* (2011) (14 albumia ja 60-sivuinen kirjanen)
* *[[The Best of Pink Floyd: A Foot in the Door]]* (2011)
* *The Early Years 1967–1972: Cre/ation* (2016)
* *The Later Years 1987–2019* (2019)

### Boksisetit
* *Shine On* (1992)
* *Oh, by the Way* (2007)
* *Discovery* (2011)
* *The Early Years 1965-1972* (2016)
* *The Later Years* (2019)

## EP:t
* Arnold Layne (1967)
* See Emily Play (1967)
* One of These Days (1971)
* London ’66-’67 (1993)
* 1967: The First Three Singles (1997)
* 1965: Their First Recordings (2015)

## Singlet
* 1967 *[[Arnold Layne|Arnold Layne / Candy And A Currant Bun]]*
* 1967 *[[See Emily Play|See Emily Play / Scarecrow]]*
* 1967 *Apples And Oranges / Paint Box*
* 1973 *[[Money (kappale)|Money / Any Colour You Like]]*
* 1974 *Time / Us And Them*
* 1975 *Have A Cigar / Welcome To The Machine*
* 1975 *Wish You Were Here*
* 1980 *[[Another Brick In The Wall Pt. 2|Another Brick In The Wall Pt. 2 / One Of My Turns]]*
* 1980 *Run Like Hell / Don't Leave Me Now*
* 1980 *[[Comfortably Numb|Comfortably Numb / Hey You]]*
* 1983 *Not Now John / The Hero's Return (Pt. 1, 2)*
* 1987 *Learning To Fly (edit) / Terminal Frost*
* 1987 *On The Turning Away / Run Like Hell* (live)
* 1988 *One Slip / Terminal Frost*
* 1994 *Take It Back / Astronomy Domine* (live)
* 1994 *High Hopes / Keep Talking*
* 2014 *Louder than Words*
* 2022 *[[Hey, Hey, Rise Up]]*
SS Great Britain

**SS Great Britain** oli vuonna 1843 vesille laskettu höyryvoimalla toimiva potkurikäyttöinen matkustajalaiva, joka nykyään on museolaivana. Laivan suunnitteli Isambard Kingdom Brunel Great Western Steamship Companylle Atlantin ylittävään liikennöintiin Bristolin ja New Yorkin välille. Laiva oli ensimmäinen rautarunkoinen höyrylaiva, joka ylitti Atlantin. Tämä vuonna 1845 tehty matka kesti 14 päivää. Höyrykoneen lisäksi laivassa oli mastot purjeita varten, koska höyrykoneisiin ei täysin luotettu.

Vesille laskettaessa vuonna 1843 se oli pisin matkustajalaiva ja säilyi sellaisena vuoteen 1854 saakka. Aluksen pitkä rakennusaika ja korkea hinta jättivät kuitenkin sen omistajat vaikeaan taloudelliseen tilanteeseen, ja he joutuivat luopumaan liiketoiminnasta aluksen ajettua navigointivirheen vuoksi karille vuonna 1846.

Alus myytiin hylkyjen pelastajille ja korjattiin. Sen jälkeen *Great Britain* kuljetti tuhansia maahanmuuttajia Australiaan, kunnes se muutettiin purjelaivaksi vuonna 1881. Kolme vuotta myöhemmin alus jäi pois käytöstä Falklandiin, missä sitä käytettiin varastona, karanteenilaivana ja hiiliproomuna, kunnes se haudattiin upottamalla vuonna 1937.

Vuonna 1970 *Great Britain* palautettiin Bristoliin kuivatelakalle, jossa se oli rakennettu. Nyt alus luetaan Englannin historiallisen laivaston kokoelmien tärkeimpiin aluksiin. Alus on hyvin suosittu vierailukohde, jossa käy 150–170 tuhatta vierailijaa vuosittain.

## Laivan koko
*Pituus: 98 metriä
*Leveys: 15,4 metriä
*Korkeus (pääkannelta köliin): 9,9 metriä
*Paino ilman lastia: 1&nbsp;961 tonnia
*Kantavuus: 3&nbsp;066 tonnia
*Höyrykoneen teho: 1&nbsp;500 hevosvoimaa

## Lähteet

## Aiheesta muualla

*'''Official website'''
*The Brunel Institute 
*I K Brunel
*Panoramic tour from the BBC
Johan Hinric Lidén

**Johan Hinric Lidén** (1741–1793) oli ruotsalainen oppihistorioitsija. Hän opiskeli Turun akatemiassa ja oli Uppsalan yliopiston dosentti vuodesta 1765. Hän sai professorin arvon 1779. Hän julkaisi muun muassa latinaksi Ruotsin kirjallisuudenhistorian *Historiola litteraria poëtarum suecanorum* (3 osaa, 1764–1772) ja luettelon kokoamistaan väitöskirjoista (1778–1780). Hän keräsi arvokkaita käsikirjoituskokoelmia.

## Lähteet

## Aiheesta muualla
*
*Svenskt biografiskt lexikon
Torikka

**Torikka** on suomalainen sukunimi, joka on tai on ollut muun muassa seuraavilla henkilöillä:

*Aleksanteri Torikka, ent. *Krasheinin* (1886–1941), venäläissyntyinen Suomen armeijan kapteeni
*Anu Torikka (s. 1948), taidegraafikko
*Jalmari Torikka (1931–2013), kansanedustaja
*Kasperi Torikka (s. 1999), jääkiekkoilija
*Timo Torikka (s. 1958), näyttelijä
*Waltteri Torikka (s. 1984), oopperalaulaja
*Aune Alaja, o.s. Torikka (1915–1991), uskonnonopettaja ja kirjailija
*Elsa Backus, o.s. Torikka (s. 1930), keihäänheittäjä.
Antoine Roussel

**Antoine Roussel** (s. 21. marraskuuta 1989 Roubaix, Ranska) on ranskalainen uransa päättänyt jääkiekkoilija, joka pelasi viimeisimpänä NHL-joukkue Arizona Coyotesissa. Hän oli pelipaikaltaan keskushyökkääjä, mutta osasi pelata myös laidassa. Rousselilla on myös Kanadan kansalaisuus.

## Ura
### Seuraura
Roussel on Deuil-la-Barren kasvatti, mutta pelasi tämän jälkeen seitsemän vuotta Nantesissa aina vuoteen 2004. Hän pelasi Ranskassa junioriurallaan Dragons de Rouenissa vuosina 2002–2004. Vuonna 2004 Rousselin vanhemmat päättivät lähteä Ranskasta töihin Kanadaan Quebecin Mont-Tremblantiin. Hän pelasi kauden 2005–2006 Midget AA-sarjassa ennen siirtymistä QMAAA-sarjan Collège Charles-Lemoy Riverainsiin seuraavaksi kaudeksi.

QMJHL-joukkue Chicoutimi Saguenéensiin päävalmentaja ja GM Richard Martel päätti antaa Rousselin koittaa onneaan joukkueessa kaudella 2006–2007 ja hän sai lopulta sopimuksen. Hän pelasi joukkueessa vuoteen 2010. Roussel oli joukkueen varakapteeni kaudella 2008–2009 ja kapteeni seuraavalla kaudella. Jälkimmäisellä kaudella hän oli joukkueen kolmanneksi paras pistemies runkosarjassa ja pudotuspeleissä tehoilla 28+28=56.

Syyskuussa 2010  Roussel teki try out -sopimuksen Boston Bruinsin kanssa. Hän osallistui joukkueen harjoitusleirille, mutta ei saanut lopulta sopimusta. Roussel lähetettiin joukkueen farmiin Providence Bruinsiin AHL:ään, ja hän pelasi kaudella myös sarjatasoa alempana ECHL:n Reading Royalsissa. Syyskuussa 2011 Roussel liittyi Vancouver Canucksin harjoitusleirille, mutta ei saanut koeajan jälkeen sopimusta joukkueeseen ja liittyi farmijoukkue Chicago Wolvesiin, jossa hän pelasi koko kauden 2011–2012.

Heinäkuussa 2012 Roussel teki kaksivuotisen kahdensuunnan sopimuksen NHL-joukkue Dallas Starsin kanssa. Hänet lähetettiin harjoitusleirin päätteeksi farmijoukkue Texas Starsiin. NHL-kausi 2012–2013 viivästyi työsulun vuoksi, ja sen päätyttyä tammikuussa 2013 Roussel sai kutsun Dallas Starsiin. Hän teki NHL-debyyttinsä 2. helmikuuta 2013 kotona Phoenix Coyotesia vastaan ja teki samassa ottelussa ensimmäisen NHL-maalinsa. Hänet valittiin ottelun kolmanneksi tähdeksi.

### Maajoukkueura
Roussel edusti Ranskaa MM-kilpailuissa vuonna 2012. Hän on pelannut myös alle 20-vuotiaiden I-divisioonan MM-kilpailut vuonna 2009 (A-lohkon hopeaa) ja alle 18-vuotiaiden I-divisioonan MM-kilpailut vuonna 2006. Roussel edusti Ranskaa myös jääkiekon MM-kilpailuissa vuonna 2017.

## Lähteet
*
### Viitteet
Discovery (Pink Floydin albumi)

**Discovery** on Pink Floyd -yhtyeen albumien yhteispakkaus (box set), joka ilmestyi 2011 *[[Why Pink Floyd...?]]* -uudelleenjulkaisukampanjan avauksena. Pakkaus sisältää yhtyeen kaikki 14 studioalbumia, jotka on uudelleen remasteroinut James Guthrie. Pakkaukseen sisältyy 60-sivuinen taidekirjanen, jonka on suunnitellut Storm Thorgerson.

## Aiheesta muualla
* Petri Silas: Discovery. Soundi 10/2011.
Jean-Jacques Kantorow

**Jean-Jacques Kantorow** (s. 3. lokakuuta 1945 Cannes) on ranskalainen kapellimestari ja viulisti. Hänellä on venäläiset sukujuuret. Hän opiskeli Pariisin konservatoriossa, jossa voitti merkittävän palkinnon vuonna 1960. Hän aloitti uransa viulistina ja voitti 1960-luvun aikana lukuisia kilpailuja Euroopassa.

Kantorow levytti viulistina paljon keskeistä konsertto-ohjelmistoa. Glenn Gould ihaili hänen soittoaan, ja Grove Dictionaryssa hänen sanotaan soittajana "yhdistävän ranskalaisten ja venäläisten koulukuntien parhaat piirteet". 

Kantorowista tuli Auvergnen kamariorkesterin pääkapellimestari vuonna 1985 ja Ensemble Orchestral de Parisin pääkapellimestari 1993. Hän on lisäksi johtanut muun muassa Orchestre de Parisia, Alankomaiden kamariorkesteria, Tapiola Sinfoniettaa ja Helsingin kamariorkesteria. Hän on opettanut Strasbourgin, Rotterdamin ja Pariisin konservatorioissa.

## Lähteet
SBS Rupu

**SBS Rupusakki** eli **SBS Rupu** on Huittisissa toimiva salibandyseura. Sillä on 11 joukkuetta, joissa pelaa lähes 250 pelaajaa. SBS Rupun suurin saavutus on naisten Salibandyliigan 4. sija kaudelta 2006–2007, jolloin naisten päävalmentaja Matti Kaipio nousi myöhemmin Suomen naisten salibandymaajoukkueen päävalmentajaksi. Myös SBS Rupun C-juniorit pelasivat kaudella 2012-2013 SM-sarjaa valmentajanaan Jussi Tommila. SBS Rupun miehet nousivat kaudelle 2020-2021 takaisin 2. divisioonaan. 

## Historia
SBS Rupun toiminta alkoi 1990-luvun alkupuolella Huittisten Laitisen asuinalueelta, missä joukko omistautuneita pallonpotkijoita kokoontui pelailemaan jalkapalloa. Kaukalojalkapallon ohella osallistuttiin myöhemmin myöskin salibandy- puulaakiturnauksiin. Joukkueelle piti keksiä nimi, jolloin Laitisen Rupusakki sai nimensä. 

1990-luvun puolivälissä Rupusakki panosti yhä enemmän salibandyyn ja vuoden 1995 alkusyksyllä päätettiin lähteä miesten valtakunnalliseen sarjaan nimellä Puulaakiseura Rupusakki. Toisella kaudellaan, kaudella 1996-1997, toimintaan mukaan saatiin myös nais- ja juniorijoukkueita. Kauden 1998-1999 alussa seuran nimeä lähdettiin muuttamaan ja näin nykyinen SBS Rupusakki, eli SBS Rupu sai nimensä. Vuosituhannen vaihteessa Rupu sai useita mitaleja B- ja C-tyttöjen SM-sarjoissa.

Vuonna 2019 Huittisiin valmistui Tahto Areena, jossa SBS Rupu pelaa kotiottelunsa.

## Tunnettuja SBS Rupun pelaajia
* Lauri Stenfors
* Mikael Lax
* Nina Rantanen
* Katri Luomaniemi

## Lähteet
* SBS Rupun nettisivu
* SBS Rupun ryhmä facebookissa

### Viitteet

## Aiheesta muualla
* www.sbsrupu.net
Marian Suski

**Marian Franciszek Suski** (2. marraskuuta 1905 Kielce – 25. joulukuuta 1993 Wrocław) oli puolalainen miekkailija. Hän sai miesten säilän joukkuekilpailussa pronssia vuoden 1932 kesäolympialaisissa Los Angelesissa ja kilpaili siinä uudelleen vuoden 1936 kesäolympialaisissa Berliinissä jääden joukkueineen neljännelle sijalle.

Suski oli Leszek Suskin setä tai eno.

## Lähteet
Begin the Celebrations of Sin

__NOTOC__
**Begin the Celebrations of Sin** on suomalaisen black/death metal -yhtyeen Searin ensimmäinen studioalbumi. Se julkaistiin vuonna 2005 levymerkillä Dynamic Arts Records.

## Kappaleet
#
#
#
#
#
#
#
#
#
#

## Kokoonpano
;Yhtye
* Tapsa Kuusela – laulu
* Matias Helle – kitara
* Sami Wass – kitara
* Mika Nieminen – basso
* Lauri Laaksonen – rummut, kansitaide

;Tuotanto
* Santeri Salmi – tuottaja, äänittäjä, miksaaja
* Pasi Ristolainen – masteroija

## Arvostelut
* Imperiumi: 8/10
* Lammaszine: *ristiriitainen*

## Lähteet

## Aiheesta muualla
* 
*
Haudanmaa

__NOTOC__
**Haudanmaa** on suomalaisen folk metal -yhtyeen Raudan esikoisalbumi. Se julkaistiin vuonna 2007 levymerkillä Roihu Records.

## Kappaleet
#
#
#
#
#
#
#
#
#
#
#

## Kokoonpano

### Yhtye
* Rauno Lahti – laulu, äänittäjä, valokuvat
* Aki Hauru – kitara, taustalaulu, äänittäjä, miksaaja, tuottaja, grafiikka, valokuvat
* Tuomo Kuure – basso
* Jussi Miettola – rummut
* Laura Airola – viulu, avainviulu
* Kerttu Ahola – haitari

### Tuotanto
* Svante Forsbäck – masteroija
* Henkka Niemistö – masteroija
* Marko Häkkinen – miksaaja
* Dick Lindberg – valokuvat
* Pekka Hovi – valokuvat
* Reetta Kaila – valokuvat
* Nino Laurenne – äänittäjä (rummut & bassokitara)

## Arvostelut
* Desibeli.net: 
* Imperiumi.net: 
* V2.fi: 

## Lähteet

## Aiheesta muualla
* 
* Haudanmaa discogs.com -sivustolla
Dorlan Pabón

**Dorlan Maurício Pabón Ríos** (s. 24. tammikuuta 1988 Medellín, Kolumbia) on kolumbialainen jalkapalloilija. Hän edustaa meksikolaista Monterreytä ja on pelipaikaltaan hyökkääjä.

## Seurajoukkueura
Pabón siirtyi tammikuussa 2013 loppukauden kestävällä lainasopimuksella sevillalaisseura Real Betisiin. Aikaisemmin tammikuussa hänet ehdittiin myydä jo meksikolaisseura Monterreyhin, mutta FIFAn säännöt estävät yhden pelaajan pelaamisen kolmessa eri seurassa yhden kauden aikana, minkä vuoksi siirto toteutui vasta kesällä 2013.

16. elokuuta 2013 Pabónin ilmoitettiin palaavan Primera Divisióniin Valenciaan hänen vietettyään vain kesän Meksikossa. Valencialaisseura maksoi hänestä 7 miljoonan euron siirtokorvauksen.

## Lähteet

## Aiheesta muualla
* Dorlan Pabónin tilastot BDFutbol-sivustolla 
* Dorlan Pabónin tilastot National Football Teams -sivustolla
Bottiverkko

**Bottiverkko** eli **botnet** koostuu joukosta tietokoneohjelmia (botteja), jotka ovat kytkeytyneet toisiinsa tietoverkon kuten internetin, välityksellä. Bottiverkolla on yleensä jokin tavoite, esimerkiksi hyväntahtoinen IRC-kanavan kontrollointi. Tarkoitusperä voi olla myös pahantahtoinen, kuten roskapostitus tai osallistuminen palvelunestohyökkäykseen. 

Sana *botnet* tulee englanninkielisistä sanoista *robot* ja *network*.

Bottiverkkoja on käytetty syöttämään sosiaaliseen mediaan sisältöä, joka näyttää ihmisen tekemältä mutta on todellisuudessa tekoälyn tuottamaa. Botit käyttävät valepersoonia, jotka vastaavat toisilleen, käyttävät varastettuja kuvia, mainostavat haitallisia verkkosivustoja ja levittävät haitallisia kommentteja. Joitakin bottiverkkoja käytetään tiedonharavointiin, jolloin kuormitus levitetään sadoille tuhansille eri IP-osoitteille. Haravointibotit käyttävät satunnaisia tunnisteita, joilla ne pyrkivät välttämään havaitsemista, ja ne pyrkivät sulautumaan asiallisen liikenteen joukkoon.

## Esimerkkejä

### Kiina
Cardiffin yliopisto selvitti Kiinan bottiverkoston laajan roolin Yhdysvaltain presidentinvaaleissa 2020. Se jakoi ensimmäisenä valheellista videota muka varastettujen äänestyslipukkeiden polttamisesta, kehotti väkivaltaan Trumpin toisen kauden mahdollistamiseksi juuri ennen kuin tammikuun 6. 2021 Trumpin kannattajat hyökkäsivät kongressirakennukseen, ja vertasi Washingtonin mellakoita Hongkongin mielenosoituksiin demokratian puolesta. Kiinan bottiverkko lähetti myös muita vaalivilppiväitteitä ja vihamielisiä viestejä Trumpista ja Bidenista. Tutkimuksen mukaan operaatio oli hyvin edistynyt ja organisoitu, eikä tavallisilla kiinalaisilla ole pääsyä Twitteriin. Kiina näyttää omaksuneen Venäjän vaikutuskeinoja.

## Katso myös
* Orjakone
* IRC-botti, esim. Eggdrop

## Lähteet